stanford-oval/wikipedia huggingface dataset:
Nuolimonnit
Käyttäytyminen ja lisääntyminen

Nuolimonnit munivat tahmeita mätimunia, eivätkä huolehdi niistä kudun jälkeen, toisin kuin monet muut monnilajit. 
Monet lajit ovat varsin arkoja ja sopivat parhaiten rauhallisten lajien seuraan akvaarioon, jossa on piilopaikkoja.
Vaikka nuolimonnit ovat pienikokoisia, niille suositellaan melko isoa akvaariota, jotta veden laatu pysyy varmasti hyvänä.
Vesiolot ja ravinto

Nuolimonneille sopii kirkas, virtaava ja hapekas vesi, jonka lämpötila on 21–28 astetta ja pH 6–7,5. Ravintona on pääasiallisesti kasvispitoinen ruoka.
Aiheesta muualla

Species in the genus Otocinclus. (peilipalvelin) FishBase. Froese, R. & Pauly, D. (toim.). (englanniksi)
Planet Catfish kuvagalleria eri lajeista
Nova Kah’ovka

| Nova Kah’ovka (Нова Каховка) |
| --- | --- |
 Näkymä joelta kaupunkiin
 lippu:  vaakuna
 Nova Kah’ovka
 Koordinaatit: 46.756°N, 33.367°E 
Valtio:   Ukraina
Alue:  Hersonin alue
Piiri:  Kah’ovkan piiri
Pinta-ala  ():  
 – Kokonaispinta-ala:  22,27 km²
Väkiluku (2021 (arvio)):  45 069
Aikavyöhyke:  UTC+2
 – Kesäaika:  UTC+3
 
 novakahovka.com.ua 
Infobox OKVirheellinen NIMI-arvo: 
Nova Kah’ovka (ukr. Нова Каховка, ven. Новая Каховка, Novaja Kahovka) on Hersonin alueella Etelä-Ukrainassa sijaitseva kaupunki. Kaupunki sijaitsee Dneprin alajuoksulle rakennettua Kah’ovkan tekojärveä rajaavan voimalaitospadon äärellä, 7 kilometriä Kah’ovkan kaupungista lounaaseen. Aluekeskus H’ersoniin on 78 kilometriä.
Vuoden 2021 alun arvio kaupungin asukasluvuksi oli 45 069 (vuonna 2013: 47 852). Heinäkuuhun 2020 saakka kaupunki muodosti Nova Kah’ovkan kaupunkipiirin (63 225 as., 2013), johon kuului myös Tavrijskin kaupunki (11 001 as.) ja Dniprjanyn (ukr. Дніпряни, 4 372 as.) kaupunkityyppinen taajama sekä maaseutuasukkaita. Heinäkuusta 2020 lähtien aiemman kaupunkipiirin alueet ovat olleet osa laajempaa Kah’ovkan piiriä.
Kaupungin hallintorakennus.
Kah’ovkan vesivoimalaitos tuottaa vuosittain yli 1 terawattituntia sähköä.
Juhlava portti Nova Kah’ovkan padon ohittavan vesitien suluilla.
Aiheesta muualla

Kuvia tai muita tiedostoja aiheesta Nova Kah’ovka Wikimedia Commonsissa
Kaupungin perustietoja Ukrainan parlamentin sivustolla (ukrainaksi) (rada.gov.ua)
Hersonin alue
Piirit:Beryslav | Henitšesk | Herson | Kah’ovka | Skadovsk


Kaupungit (keskus lihavoitu): Beryslav | H’erson | Henitšesk | Hola Prystan | Kah’ovka | Nova Kah’ovka | Olešky | Tavrijsk | Skadovsk


Taajamat: Antonivka | Arh’anhelske | Askanija-Nova | Bila Krynytsja | Bilozerka | Brylivka | Dniprjany | Hornostajivka | Ivanivka | Kalantšak | Kalynivske | Karjerne | Komyšany | Kozatske | Lazurne | Ljubymivka | Myrne | Naddniprjanske | Nova Majatška | Novooleksijivka | Novotrojitske | Novovorontsovka | Nyžni Sirohozy | Rykove | Syvaske | Tšaplynka | Velyka Lepetyh’a | Velyka Oleksandrivka | Verh’ni Rohatšyk | Vysokopillja | Zelenivka
OAO

OAO eli otkrytoje aktsionernoje obštšestvo (ven. открытое акционерное общество) on Venäjän siviilikoodeksin mukainen avoimen tyypin osakeyhtiöstä kehittynyt tavanomainen osakeyhtiömuoto, jossa osakkeita voidaan vapaasti ostaa ja myydä. Tämä vastaa lähinnä suomalaista Oyj:tä.
Julkisesti pörssissä noteeratulle osakeyhtiölle (Oyj) on Venäjällä tullut käyttöön myös oma lyhenteensä PAO (ven. публичное акционерное общество, publitšnoje aktsionernoje obštšestvo, ПАО), jota esimerkiksi virallista nimeään elokuussa 2015 muuttanut valtionyhtiö ja Venäjän suurin pankkiryhmittymä PAO Sberbank (ven. ПАО Сбербанк, epävirall. suom. Sberbank Oyj) on sittemmin käyttänyt venäjänkielisessä nimilyhenteessään.
Toinen osakeyhtiötyyppi on ZAO (ven. закрытое акционерное общество, zakrytoje aktsionernoje obštšestvo) eli (suljettu) osakeyhtiö. Sen osuuksien ostaminen ja myyminen ei ole yhtä helppoa kuin avoimen osakeyhtiön osakkeiden, ja osakkaiden enimmäismäärä on 50 (Venäjä). Lähin suomalainen vastine on Oy. Venäjän yksityistämisprosessissa samassa omistuksessa säilytettävät yhtiöt rekisteröitiin suljetuiksi osakeyhtiöiksi.
Suosittu yhtiötyyppi on OOO (ven. общество с ограниченной ответственностью, obštšestvo s ogranitšennoi otvetstvennostju) eli rajoitetun vastuun yhteisö.
Oberlin

Oberlin voi tarkoittaa seuraavia:
Maantiede

Oberlin, Kansas, Yhdysvallat
Oberlin, Louisiana, Yhdysvallat
Oberlin, Ohio, Yhdysvallat
Oppilaitokset

Oberlin College, Oberlin, Ohio, Yhdysvallat
Oberlinin konservatorio, Oberlin, Ohio, Yhdysvallat
Henkilönimenä

Jérémie Jacques Oberlin (1735–1806), elsassilainen arkeologi ja filologi
Johann Friedrich Oberlin (1740–1826), elsassilainen pappi ja filantrooppi
Urs Oberlin (1919–2008), sveitsiläinen kirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Oberlin”, voi hakea sivunnimihaulla, laajalla sivunnimihaulla tai tekstihaulla.
Nuorten talviolympialaiset 2020

Nuorten talviolympialaiset 2020 järjestettiin 9.–22. tammikuuta 2020 Lausannessa Sveitsissä. Kyseessä olivat kolmannet nuorten talviolympialaiset.
Lajit

Lausannen kisaohjelmassa oli mukana 16 lajia kahdeksassa eri lajiryhmässä. Hiihtoalpinismi ja naisten yhdistetyn hiihto oli ensimmäistä kertaa mukana olympiaohjelmassa Lausannen kisoissa. Lisäksi uutuutena kisoissa pelattiin perinteisen jääkiekkoturnauksen lisäksi 3 vs 3 -pelimuodon sekajoukkueturnaus.
| --- | --- |
  Alppihiihto   Ampumahiihto   Curling   Freestylehiihto   Hiihtoalpinismi   Jääkiekko   Kaukalopikaluistelu   Lumilautailu   Ohjaskelkkailu :   Pikaluistelu   Pohjoismaiset hiihtolajit  Maastohiihto   Mäkihyppy   Yhdistetty   Rattikelkkailu   Skeleton   Taitoluistelu
Kilpailupaikat > Lausanne

Vaudoise Aréna – avajaiset ja jääkiekko
Malley 2.0 – kaukalopikaluistelu ja taitoluistelu
Lausanne campus – olympiakylä
Le Flon – mitaliseremoniat ja päättäjäiset
Kilpailupaikat > Jura

Stade Nordique des Tuffes Jason Lamy Chappuis, Ranska – ampumahiihto, mäkihyppy ja yhdistetty
Le Brassus – maastohiihto
Kilpailupaikat > Alpit

Leysin – freestylehiihto ja lumilautailu (halfpipe ja slopestyle)
Les Diablerets – alppihiihto
Villars-sur-Ollon – ski- ja lumilautacross sekä hiihtoalpinismi
Champéry, Valais – curling
St. Moritz, Graubünden – pikaluistelu, ohjas-, skeleton- ja rattikelkkailu sekä mitaliseremoniat
Avajaisseremoniaa Vaudoise Arénalla.
Lausannen olympiakylän Vortex-majoitusrakennus, joka toimii kisojen jälkeen opiskelija-asuntolana.
Norsunluurannikon ralli

|  Norsunluurannikon ralli |
| --- | --- |
Sarja:  Rallin Afrikan-mestaruussarja,   aikaisemmin myös Rallin MM-sarja
Sijainti:  Yamoussoukro, Norsunluurannikko
Ensimmäinen tapahtuma:  1969
Viimeisin tapahtuma:  2023
Eniten voittoja
Kuljettajat:   Gary Chaynes (7) 
Tallit:   Mitsubishi (19)
Viimeisin kilpailu (2023):
Voittaja:   Gary Chaynes   (Mitsubishi)
Voittoaika:  2 h 12 min 11,6 s
Toinen:   Cyril Bottari   (Subaru)
Kolmas:   Patrice Servant   (Toyota)
Norsunluurannikon ralli eli Bandama-ralli (ransk. Rallye Côte d'Ivoire – Bandama) on Norsunluurannikolla vuosittain järjestettävä rallikilpailu. Se järjestettiin ensimmäisen kerran vuonna 1969 nimellä Rallye de Bandama Marathon de Côte d'Ivoire. Rallin nimi viittaa Norsunluurannikon suurimpiin kuuluvaan jokeen, Bandamaan, jonka lähistöllä ralli ajetaan. Vuonna 1980 kilpailun virallisesta nimestä poistettiin viittaus Bandama-jokeen, ja ralli tunnettiin puhtaasti Norsunluurannikon rallina (Rallye Côte d'Ivoire), mutta vuonna 1991 ’Bandama’ palautettiin osaksi kilpailun virallista nimeä.
Kilpailun perusti ranskalainen Jean-Claude Bertrand, jonka ajatuksena oli tehdä ranskalainen vastine Safari-rallille. Kilpailun historiassa se on kokenut useita muutoksia. Eräänä vuonna kilpailun aikataulu oli niin tiukka, että kilpailussa ei ollut yhtäkään maaliin tullutta ja palkintorahat pidätettiin. Norsunluurannikon rallin reitit olivat usein kapeita ja vetisiä viidakkoteitä, joka teki olosuhteista varsin erilaiset verrattuna Safari-ralliin.
Vuonna 1977 ralli kuului kuljettajien MM-sarjaa edeltäneeseen FIA Cupiin, ja vuosina 1977–1992 varsinaiseen MM-sarjaan, joskin vuosi 1981 oli viimeinen, kun Norsunluurannikolla kilpailtiin valmistajien MM-pisteistä. Rallin Afrikan-mestaruussarjaan kilpailu kuului paria poikkeusvuotta lukuun ottamatta vuosina 1981–1999. Se teki paluun kyseiseen sarjaan vuonna 2006, mutta pudotettiin pois kalenterista heti seuraavana vuonna. Vuodesta 2013 lähtien ralli on kuitenkin jälleen ollut osa Afrikan-mestaruussarjaa.
Eniten voittoja rallista on saavuttanut Norsunluurannikon Gary Chaynes, joka ajoi vuonna 2023 jo seitsemänteen voittoonsa. Ylivoimaisesti menestynein autonvalmistaja on ollut Mitsubishi, jonka autoilla on voitettu peräti 19 kertaa.
Suomalaisista Timo Mäkinen on voittanut kilpailun vuonna 1974 ja 1976, Hannu Mikkola vuonna 1979, Timo Salonen vuonna 1981 ja Juha Kankkunen vuonna 1985.
Aiheesta muualla

Wikimedia Commonsissa on kuvia tai muita tiedostoja aiheesta .
Rallin kotisivut (ranskaksi)
Afrikan-mestaruussarjan kotisivut (englanniksi)
Ole Nordhaug

Ole Nordhaug (3. helmikuuta 1925 Bolsøy – 19. syyskuuta 2021 Oslo) oli luterilaisen Norjan kirkon piispa. Hän toimi Møren hiippakunnan johdossa vuosina 1983–1991. Hän valmistui teologian kandidaatiksi vuonna 1951. Piispa Halvor Nordhaug on Olen ja tämän puolison, kirjailija Liv Nordhaugin poika.
Nunivak

| --- | --- |
Muut nimet:  Nunivak Island
Sijainti:  60°04′54″N, 166°22′51″W Alaska  Yhdysvallat
Vesialue:  Beringinmeri 
Korkein kohta:  511
Pinta-ala:  4 209 km²
| --- | --- |
Asukasluku:  210 (2007)
Suurin kaupunki:  Mekoryuk
muokkaa - muokkaa wikitekstiä - muokkaa Wikidataa
Nunivak (engl. Nunivak Island) on Yhdysvalloille kuuluva saari, joka sijaitsee Beringinmeressä noin 50 kilometriä Alaskan länsirannikolta länteen. Saaren pinta-ala on noin 4 200 neliökilometriä ja se on Yhdysvaltojen kahdeksanneksi suurin saari. Siellä asui vuoden 2000 väestönlaskennan aikaan yhteensä 210 ihmistä. Saaren koko väestö on keskittynyt Mekoryukin kaupunkiin saaren pohjoisosassa.
Nunavik syntyi pleistoseenikaudella vulkaanisen toiminnan seurauksena. Purkaukset alkoivat noin 6,1 miljoonaa vuotta sitten, ja suurin osa saaresta syntyi kahden arviolta 300 000 vuotta sitten päättyniden purkausjaksojen seurauksena.
Aiheesta muualla

Kuvia tai muita tiedostoja aiheesta Nunivak Wikimedia Commonsissa
Kuvia saarelta: Summer Science Field 2005 Nunivak Island (Arkistoitu – Internet Archive)
Norjan teknis-luonnontieteellinen yliopisto

| Norjan teknis-luonnontieteellinen yliopisto> Norges teknisk-naturvitenskapelige universitet |
| --- | --- |

Perustettu:  1996
Tyyppi:  yliopisto
Rehtori:  Gunnar Bovim
Henkilökunta:  9000
Opiskelijoita:  42 000 (2022)
Sijainti:  Trondheim,  Norja
Osoite:  NTNU, 7491 Trondheim, Norge
Kampus:  Gløshaugen, Dragvoll
Sivusto:  http://www.ntnu.no
Norjan teknis-luonnontieteellinen yliopisto (norj. Norges teknisk-naturvitenskapelige universitet, NTNU) on Trondheimissa sijaitseva Norjan suurin yliopisto, joka kantaa päävastuun maan teknillisestä korkeakouluopetuksesta. Yliopistossa voi opiskella teknillisten aineiden lisäksi muun muassa yhteiskuntatieteitä, humanistisia tieteitä, arkkitehtuuria, lääketieteitä ja luonnontieteitä.
Yliopiston päärakennus Gløshaugenissa, joka valmistui 1907
Oppilaitoksessa on yhdeksän tiedekuntaa, joissa on 55 laitosta.  Yliopiston päätoimipaikka on Trondheimissa (jossa on 11 kampusta) ja sivukampukset Ålesundissa ja Gjøvikissä. Vuonna 2022 NTNU:n verkkosivu ilmoitti opiskelijamääräksi noin 42 000 ja henkilökunnan suuruudeksi 9 000. Yliopiston vuosibudjetti oli 9,4 miljardia Norjan kruunua.
Kiinalainen ARWU-yliopistoranking arvioi NTNU:n tieteellisten näyttöjen perusteella maailman huippuyliopistojen listan sijaluokkaan 101-150.
Historia

Yliopiston historia alkaa vuodesta 1870, jolloin Trondheimin teknillinen opettajakoulutus alkoi. Vuonna 1910 se osaltaan muodosti tuolloin perustetun Norjan teknillisen korkeakoulun.
Nykyinen teknis-luonnontieteellinen yliopisto perustettiin 1996, jolloin Norjan teknillinen korkeakoulu (NTH), Allmenvitenskapelige høgskole (AVH), Lääketieteellinen tiedekunta (Det medisinske fakultet (DMF)), Trondheimin taideakatemia (Kunstakademiet i Trondheim) ja Trondheimin konservatorio liittyivät yhteen. Aikaisemmin muut yksiköt AVH:ta lukuun ottamatta muodostivat löyhemmin yhteenliittyneen Trondheimin yliopiston.
Aiheesta muualla

Wikimedia Commonsissa on kuvia tai muita tiedostoja aiheesta .
Norjan teknis-luonnontieteellisen yliopiston kotisivut
Norjan valtiolliset yliopistot ja korkeakoulut
| --- | --- |
Yliopistot:   Agderin yliopisto  Bergenin yliopisto  Kaakkois-Norjan yliopisto  Norjan teknis-luonnontieteellinen yliopisto  Norjan ympäristötieteen ja biologian yliopisto  Oslon yliopisto  Stavangerin yliopisto  Tromssan yliopisto 
Valtiolliset erityiskorkeakoulut:   Norjan eläinlääketieteellinen korkeakoulu  Norjan kauppakorkeakoulu  Norjan liikuntatieteellinen yliopisto  Norjan valtiollinen musiikkikorkeakoulu  Oslon arkkitehtuuri- ja designkorkeakoulu  Vapaa teologinen tiedekunta 
Alueelliset valtionkorkeakoulut:   Akershusin valtionkorkeakoulu  Bodøn valtionkorkeakoulu  Buskerudin valtionkorkeakoulu  Etelä-Trøndelagin valtionkorkeakoulu  Finnmarkin valtionkorkeakoulu  Gjøvikin valtionkorkeakoulu  Harstadin valtionkorkeakoulu  Innlandetin korkeakoulu  Molden valtionkorkeakoulu  Narvikin valtionkorkeakoulu  Nesnan valtionkorkeakoulu  Oslon valtionkorkeakoulu  Pohjois-Trøndelagin valtionkorkeakoulu  Saamelainen korkeakoulu  Tromssan valtionkorkeakoulu  Vestlandetin korkeakoulu  Voldan korkeakoulu  Ålesundin valtionkorkeakoulu  Østfoldin valtionkorkeakoulu 
Valtion taidekorkeakoulut:   Bergenin taidekorkeakoulu  Oslon taidekorkeakoulu
Nixu

| Nixu Oyj |
| --- | --- |

Tunnuslause:  Digitalization done right.
Yritysmuoto:  julkinen osakeyhtiö
Osake:  OMXH: NIXU
Markkina-arvo:   52,1 milj. euroa (31.12.2021)
Perustettu:  1988
Perustaja:  Pekka Nikander
Toimitusjohtaja:  Teemu Salmi
Puheenjohtaja:  Kimmo Rasila
Kotipaikka:  Espoo, Suomi
Toimiala:  tietoturvapalvelut
Liikevaihto:   51,8 milj. euroa (2021)
Liikevoitto:   –444 000 euroa (2021)
Tilikauden tulos:   –984 000 euroa (2021)
Henkilöstö:   389 (31.12.2021)
Kotisivu:  www.nixu.com/fi
Infobox OKVirheellinen NIMI-arvo: 
Nixu Oyj on suomalainen kyberturvakonsultointiin keskittynyt yhtiö, joka on perustettu vuonna 1988. Nixu-konsernin liikevaihto oli vuonna 2021 noin 51,8 miljoonaa euroa ja se työllisti lähes 400 henkilöä.
Historia

Nixun perusti vuonna 1988 Pekka Nikander. Nixun nimi juontaa perustajansa sukunimestä, Unix-käyttöjärjestelmästä ja Teknillisen korkeakoulun laboratoriosta, jota kutsuttiin Niksulaksi siellä opiskeluaikanaan työskennelleen Nikanderin mukaan. Yhtiön toimitilat sijaitsivat ensin Helsingissä, viimeksi Käpylässä. Vuodesta 2009 yhtiön toimitilat ovat sijainneet Espoon Keilarannassa.
NetPeople Oy fuusioitiin Nixuun 1999. Vuotta myöhemmin myös Magic Cookie Oy ja Datatieto Oy fuusioitiin yhtiöön. Nixu Middle East FZ-LLC perustettiin vuonna 2001 ja rekisteröitiin Dubaihin. Lähi-idän liiketoiminnot myytiin vuonna 2008 yksityishenkilöille. Nixu jatkoi yrityskauppoja hankkimalla helsinkiläisen Panorama Partners Oy:n vuonna 2014.
Nixu järjesti listautumisannin marraskuussa 2014 ja kaupankäynti yhtiön osakkeilla alkoi Helsingin pörssiin First North -kauppapaikalla. Yhtiön osake siirtyi First North -listalta Helsingin pörssin päälistalle 2. heinäkuuta 2018.
Nixu perusti toimipisteen Amsterdamiin lokakuussa 2015. Vuoden 2016 aikana Nixu aloitti liiketoiminnan myös Ruotsissa hankkimalla Europoint Networking AB:n ja Safeside Solutions AB:n. Vuoden 2016 lopussa Nixu ilmoitti avaavansa toimipisteen myös Yhdysvaltoihin.
Touko-kesäkuussa 2017 Nixu vahvisti asemiaan Euroopassa ostamalla hollantilaisen Expert Solutions Support Center B.V:n ja ruotsalaisen Bitsec Holding AB:n.
Keväällä 2019 Nixu vahvisti markkina-asemaansa Ruotsissa ostamalla turvallisuusyhtiö Vesper Groupin kyberturvaliiketoiminnan. Lisäksi Nixu avasi paikalliset toiminnot Tanskassa ostamalla kyberturvapalveluihin erikoistuneen Ezenta A/S:n.
Kesäkuussa Nixu Certification Oy:lle myönnettiin virallinen pätevyys toteuttaa tietojärjestelmien ja ympäristöjen tarkastuksia, joissa käsitellään korotetun suojaustason (Katakri ST III) tietoaineistoja.
Ostotarjous

16.2.2023 Norjalainen DNV julkisti ostotarjouksen Nixun koko osakekannasta.
Johto

Nixun toimitusjohtajina ovat toimineet:
Pekka Nikander 1988–1996
Oiva Karppinen 1996–2001
Tapio Sulkava 2002
Rabbe Mattila 2002–2006
Timo Kotilainen 2006–2013
Petri Kairinen 2014–2022
Valtteri Peltomäki (vt.) 2022
Teemu Salmi 1.9.2022–
Aiheesta muualla

Yrityksen kotisivut
Ole Reuter

Ole Roger Reuter (31. tammikuuta 1906 Helsinki – 16. syyskuuta 2003 Helsinki) oli suomalainen kielitieteilijä. Hän oli Helsingin yliopiston englantilaisen filologian professori 1941–1969.
Reuter väitteli filosofian tohtoriksi vuonna 1935.
Hänen isänsä oli eläintieteilijä Enzio Reuter. Hänen poikansa on kielitieteilijä Mikael Reuter.
Oliver Gill

Oliver David Gill (s. 15. syyskuuta 1990 Frimley, Englanti) on englantilainen urheilu-uransa päättänyt jalkapalloilija, pelipaikaltaan puolustaja. Hän edusti Englannin Valioliigan Manchester Unitedia 2009–2011, muttei pelannut yhtään ottelua.
Gill on seuran oma kasvatti, joka allekirjoitti ensimmäisen ammattilaissopimuksensa heinäkuussa 2009. Vuonna 2010 Gill pelasi lainasopimuksella Bradford Cityssä neljä sarjaottelua.
Syyskuussa 2009 Gill hyväksyttiin opiskelemaan kansantaloutta Durhamin yliopistoon, mutta hän lykkäsi opiskelupaikan vastaanottamista keskittyäkseen urheilu-uraansa.[lähde? ] Vuonna 2011 Gill hylkäsi uuden sopimuksen Manchester Unitedin kanssa aloittaessaan yliopisto-opinnot.
Oliver Gillin isä David Gill on Manchester Unitedin entinen toimitusjohtaja.
Nuorten talviolympialaiset 2012

| I Nuorten talviolympialaiset |
| --- | --- |

Isäntäkaupunki:   Innsbruck
Osallistujat:  1 059
Kisatapahtumat:  63
Avajaiset:  12. tammikuuta 2012
Päättäjäiset:  22. tammikuuta 2012
Avaaja:  Heinz Fischer
Urheilijoiden vala:  Christina Anger
Tuomareiden vala:  Angelika Neuner
Olympiatulen sytyttäjä:  Egon Zimmermann Franz Klammer Paul Gerstgraser
Olympiastadion:  Bergiselschanze
Kisamaskotti.
Nuorten talviolympialaiset 2012 olivat ensimmäiset nuorten talviolympialaiset. Ne järjestettiin Innsbruckissa, Itävallassa. Kisoja ei televisioitu Suomessa ja median innostus tapahtumasta oli vähäistä huolimatta Suomen joukkueen hyvästä menestyksestä.
Hakuprosessi

| Äänestystulokset   12>  joulukuuta 2008 |
| --- | --- | --- | --- | --- | --- |
| Kaupunki | Olympiakomitea | Ratkaiseva kierros |  |  |  |
| Innsbruck |  Itävalta | 84 |  |  |  |
| Kuopio |  Suomi | 15 |  |  |  |
Kisoja hakivat Innsbruckin lisäksi myös Suomen Kuopio, Kiinan Harbin ja Norjan Lillehammer. Innsbruck voitti ratkaisevassa äänestyksessä Kuopion äänin 84-15.
Lajit

| 0 | 1 | 2 |
| --- | --- | --- |
|   Alppihiihto   Ampumahiihto   Curling   Freestylehiihto   Jääkiekko  |   Kaukalopikaluistelu   Lumilautailu   Ohjaskelkkailu   Pikaluistelu  |   Pohjoismaiset hiihtolajit   Rattikelkkailu   Skeleton   Taitoluistelu  |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Saksa | 8 | 7 | 2 | 17 |
| 2 |  Kiina | 7 | 4 | 4 | 15 |
| 3 |  Itävalta | 6 | 4 | 3 | 13 |
| 4 |  Etelä-Korea | 6 | 3 | 2 | 11 |
| 5 |  Venäjä | 5 | 4 | 7 | 16 |
| 6 |  Alankomaat | 4 | 1 | 2 | 7 |
| - |  Olympialipun alla | 3 | 3 | 3 | 9 |
| 7 |  Sveitsi | 3 | 0 | 5 | 8 |
| 8 |  Japani | 2 | 5 | 9 | 16 |
| 9 |  Norja | 2 | 5 | 2 | 9 |
| 10 |  Yhdysvallat | 2 | 3 | 3 | 8 |

| 13 |  Suomi | 2 | 2 | 0 | 4 |
Aiheesta muualla

Wikimedia Commonsissa on kuvia tai muita tiedostoja aiheesta .
Kisojen viralliset sivut (englanniksi)
Nuorten olympialaiset
2010
|
2014
|
2018
2012
|
2016
Oinas

Oinas voi tarkoittaa seuraavia:
oinas, kuohittu pässi
oinas, vesioinas, vedennostolaite
Oinas (Aries), tähdistö
Oinas, Eläinradan merkki
Oinas, astrologiassa, edelliseen liittyen: henkilö, joka on syntynyt Auringon ollessa Oinaan merkissä (noin 21.3.–19.4.)
Oinaspiste, kevättasauspiste
Ryhmä Oinas, talvisodan aikainen suomalainen jalkaväkirykmentti
Sukunimi

Asko Oinas (1929–2020), diplomi-insinööri, virkamies ja Lapin läänin maaherra 1974–1994
Elina Oinas (s. 1968), sosiologian professori
Felix Oinas (1911–2004), virolaissyntyinen folkloristi ja kielitieteilijä
Henry Oinas-Kukkonen, Oulun yliopiston historian lehtori ja dosentti
Jani-Petteri Oinas, Caleb Daniel Lit, grungerocklaulaja ja lauluntekijä
Janne Oinas (s. 1973), suomalainen jalkapalloilija
Janne Oinas (s. 1985), musiikkituottaja, äänittäjä ja muusikko
Nuppu Oinas (s. 1996), laulaja, muusikko ja sosiaalisen median vaikuttaja
Teuvo Oinas (s. 1954), suomalainen laulaja, vuoden 1986 tangokuningas
Aiheesta muualla

Oinas ei ole aina tarkoittanut kuohittua pässiä Kirjastot.fi – Kysy kirjastonhoitajalta.  30.7.2014.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Oinas”, voi hakea sivunnimihaulla, laajalla sivunnimihaulla tai tekstihaulla.
Olaf B. Bjørnstad

Olaf Bjørn Bjørnstad (10. tammikuuta 1931 – 12. toukokuuta 2013 Lørenskog) oli norjalainen mäkihyppääjä.
Bjørnstad voitti ensimmäisenä norjalaisena Keski-Euroopan mäkiviikon kokonaiskilpailun vuodenvaihteessa 1953–1954. Hän voitti Oberstdorfin, Garmisch-Partenkirchenin ja Innsbruckin kilpailut ja sijoittui Bischofshofenissa kolmanneksi.
Bjørnstad kuoli lørenskogilaisessa sairaalassa 12. toukokuuta 2013, 82-vuotiaana.
Northern Twilight Symphony

| Northern Twilight Symphony Virtuocity |
| --- | --- | --- |

Studioalbumin tiedot
 Äänitetty : elo–syyskuu 2003 Sundi Coop, Savonlinna
 Julkaistu: 19. tammikuuta 2004
 Tyylilaji: power metal
 Kesto: 52.39
 Levy-yhtiö: Spinefarm
Virtuocityn muut julkaisut
| Secret Visions 2002 | Northern Twilight Symphony 2004 |   |
Northern Twilight Symphony on Virtuocityn toinen studioalbumi vuodelta 2004.
Kappaleet

Spell of Seduction – 3.53
Forever Young – 3.22
Flames in the Sky – 3.48
Moonlight Shadows – 3.54
Wheels of Time – 4.30
Wings of Dawn – 4.11
Within My Heart – 4.33
Light in the Dark – 5.16
Winter Nights – 3.43
Land of a Thousand Lakes – 3.52
Paradise – 4.05
Shaman Beat – 3.56
Northern Twilight Symphony – 3.36
Kokoonpano

Peter James Goodman – laulu
Jaron Sebastian Raven – kitarat
Tom Joens – basso
Joey Edith – rummut
Michael Thomas – kosketinsoittimet
Arvostelut

Imperiumi.net:
Soundi:
Aiheesta muualla

Albumi Northern Twilight Symphony Encyclopaedia Metallum -sivustolla (englanniksi)
Northern Twilight Symphony discogs.com -sivustolla
Ola Toivonen

| 0 | 1 | 2 |
| --- | --- | --- |
 Toivonen Stade Rennaisin harjoitusasussa
Henkilötiedot
Syntymäaika: 3. heinäkuuta 1986 (ikä 38)
Syntymäpaikka: Degerfors, Ruotsi
Pituus: 189 cm
Junioriseurat
: Degerfors IF
Maajoukkue
| 2007– | Ruotsi | 64 (14) |
Ola Toivonen (s. 3. heinäkuuta 1986 Degerfors) on ruotsalainen jalkapalloilija, pelipaikaltaan hyökkäävä keskikenttäpelaaja tai hyökkääjä. Hän edustaa Ligue 1:ssä pelaavaa Toulousea.
Toivosen kasvattajaseura on Degerfors IF. Hän pelasi vuodet 2006–2008 Ruotsin pääsarjassa Allsvenskanissa; kauden 2006 Örgrytessä ja kaudet 2007–2008 Malmössä. Vuosina 2009–2013 hän pelasi Hollannissa Eredivisie-joukkue Eindhovenissa. Tammikuussa 2014 Toivonen siirtyi Rennaisiin.
Toivonen kuului Ruotsin alle 21-vuotiaitten maajoukkueryhmään. Ruotsin A-maajoukkueessa hän debytoi tammikuussa 2007 Venezuelaa vastaan.
Toivosen Yrjö-isä syntyi Riihimäellä Suomessa, mutta muutti Ruotsiin jo lapsena. Ola Toivosesta on kuitenkin käytetty lempinimeä Finnsisu.